Magnus, Dei gracia episcopus Aboensis, dilecto filio domino Petro, vicario in Vskila, salutem et mandatis nostris firmiter obedire. Quia intelleximus te fore rebellem inobedientem, contumacem et mandatis nostris pertinaciter remitentem super unione seu incorporacione Hentila cum villis adiacentibus sub ecclesia Somaris, idcirco ab omni officio sacerdotalj vigore presencium te suspendimus et suspensum declaramus donec cum litteris nostris prius ad te directis in presencia nostra quamprimum comparueris, mandantes tibj, ymmo seriose precipientes sub pena excommunicationis, quam te incurrere volumus ipso facto, ne de cetero te ingeras aut quouis ausu temerario te ingerere presumas de villagiis memoratis, quod si contetemnpseris et mandatis nostris huiusmodi non obedieris, contra te tamquam inobediencie filium per optima nostra remedia districtius procedemus. Datum Abo anno etc. xciij°, xxiiij die mensis aprilis, nostro sub secreto.